Mhux se jsir iċ-ċentru reġjonali ta' distribuzzjoni mwiegħed mil-LIDL u li kellu jsir f'Ħal Far fuq medda ta' art pubblika ta' 50,000 metru. Il-Ministru għall-Intrapriża Miriam Dalli kkonfermat fil-Parlament li l-proġett mhux se jsir. Imħabbar f'Marzu 2017, dan il-proġett kellu jitlesta f'sena u jimpjega 120 ruħ. Lura fl-2017 "Lidl se joħloq aktar minn 120 impjieg ġdid" – Chris Cardona Il-LIDL kellu l-ħsieb li jġib il-prodotti madwar id-dinja, jipproċessahom f'Malta biex jinbiegħu f'madwar 10,000 supermarket li l-kumpanija għandha fl-Ewropa. Il-proġett kellu jinkludi ukoll impjant tar-riċiklaġġ għall-plastik u kartun kif ukoll uffiċċju għal xogħol back office. Il-Ministru Dalli tat dawn id-dettalji wara li ġiet mitluba mid-deputat Nazzjonalista Chris Said biex taġġorna lill-Kamra tad-Deputati dwar dan il-proġett. Sena wara li tħabbar il-proġett,l-eks Ministru għall-Ekonomija Chris Cardona kien diġà indika li l-proġett kien qed jaffaċċja diffikultajiet biex jiġi implimentat. Dan minħabba l-ammont ta' art mitluba. Il-Kamra tal-Kummerċ kienet ipprotestat fuq it-trattament preferenzjali tal-Gvern. .td_uid_3_60b716bb31a00_rand.td-a-rec-img{text-align:left}.td_uid_3_60b716bb31a00_rand.td-a-rec-img img{margin:0 auto 0 0}